Jyske Efterretninger, 1822-10-12
Spanien. Tilstanden er meget uvis. Deels bliver Posten ofte opsnappet af Partigængere i Grændseprovindserne og deels forvanskes Efterretningerne meget af Frankrigs Avisskrivere, der fortælle Tildragelserne hver paa sin Maade, alt eftersom de ere Venner til med den ene eller den anden af de stridende Factioner Kongen har underskrevet et Opraab til alle Spaniolerne, hvori de formanes til at kæmpe til det Yderste for Opretholdelsen af Folkets Frihed i Medfør af Constitutionen, hvilken Kongen selv, efter sin egen deri givne høie Forsikkring, stedse har været oprigtigen hengiven ligefra den Stund da han aflagde Ed efter samme. Om Kongen imidlertid selv skulle have paa sin egen Haand conciperet dette Opraab, synes at kunne være Tvivl underkastet. Paa den anden Side udsteder det selvgjorte Regentskab i Seo deUrgel i Kongens Navn ganske modsatte Opraab, hvori det paastaaer, at Kongen holdes i Fangenskab af et Parti Oprørere, som have anmasset sig den høje 1ste Magt, og derfor opfordrer det Spanske Folk til at gribe til Vaaben for Throne og Alter, som trues med at omstyrtes af Ryggesløse. - Ogsaa fra Mina haves kraftige Opraab til Catalanerne at gribe, til Vaaben for Frihedens Sag. - En Fransk Avis, som udkommer i Toulouse under Navnet Sydens Gjenlyd, udmærker sig især ved at berette ligesaamange og saastore Seiervindinger af det royalistiske Parti i Catalonien, som Augsborgs Avis beretter, til Fordeel for Oprørerne i Tyrkiet. Den lader et stort Slag være forefaldet imellem Royalisterne, og Mina, hvori dennes Hær skal have lidt et afgjørende Nederlag, men saasom de sidste Pariser-Tidender ingen Stadfæstelse kunne give, faaer man vel lade denne Efterretning indtil videre staae ved sit Værd. At Cardona og Tortosa, som behersker Cbrostrømmen, skulle være i Fare for at tages af Royalisterne, har ingen Sandsynlighed. Med Portugal finde vel nogle Differencer Sted, betræffende Portugals Besiddelsestagen af Montevideo, som Spanien æsker tilbage, fordi det tilhørte Spaniolerne før Artigas gjorde Oprør og tog Provindsen i Besiddelse, men hvortil svares fra Portugals Side, at det ei kan tilbagelevere det Rebellen Artigas fratagne Landskab til Kong Ferdinand i Spanien, som hverken mægter at modtage eller forsvare samme, tilmed har Spanien endnu ikke aftraadt Olivenza til Portugal, som har været aftalt. Til Artigas kan Montevideo ikke gives tilbage, thi han var kuns en Oprører og har desuden nu ikke længere nogen politisk Tilværelse. Buenos Ayres har ingen Adkomst, og ejer heller ikke Styrke til at beskytte Provindsen. Jndbyggerne selv kunne ingen selvstændig Uafhængighed haandhæve; og følgelig beholder Portugal Provindsen trods alle Reclamationer. Jmidlertid har denne Sags Omhandling dog intet Skaar gjort i den gode indbyrdes Forstaaelse mellem begge Naborigerne, og det forsikkres i de nyeste Tidender fra Spanien, at 8000 Mand af de Portugisiske Tropper, som ere bestemte til at beskytte Spanien og opretholde dets Selvstændighed, imod truende Nabomagter, allerede ere rykkede ind i Spanien, og det er vist, at Hans Allertroeste Majestæt har besluttet at hædre Hans Katholske Majestæt, jo Høistsammes Hengivenhed for Constitutionen, med den militære Orden af Taarn og Sværd, og har i den Anledning anholdt hos Stænderne i Lissabon, som Penge til Anskaffelsen af Ordens-Jnsignierne.